**Ռաքել Ֆոռներ** (իսպ.՝ Raquel Forner, ապրիլի 22, 1902(1902-04-22), Բուենոս Այրես, Արգենտինա - հունիսի 10, 1988(1988-06-10), Բուենոս Այրես, Արգենտինա), արգենտինացի նկարիչ, առավել հայտնի է իր էքսպրեսիոնիստական աշխատանքներով։

Կյանք
-----

Ֆոռները ծնվել է Բուենոս Այրեսում, 1902 թվականին։
Նրա հայրն ազգությամբ իսպանացի էր, իսկ մայրը` իսպանական ծագմամբ արգենտինացի։ Ընտանիքի` դեպի Եվրոպա հաճախակի կատարվող ուղևորությունների շնորհիվ Ֆոռներն իր մանկության մի մասն անց է կացրել Իսպանիայում և հետագայում գեղարվեստական հետաքրքրվածություն է ցուցաբերել Իսպանիայի քաղաքացիական պատերազմի հանդեպ։
Ֆոռներն իր կրթությունն ամբողջացրել է Բուենոս Այրեսի Գեղեցիկ արվեստների ազգային ակադեմիայում, 1923 թվականին։ Ավարտելուց մի տարի առաջ նա դասավանդողի աշխատանք է ստացել նույն ակադեմիայում։ 1924 թվականին ստացել է Արգենտինայի գեղեցիկ արվեստների ազգային սալոնի երրորդ մրցանակին, իսկ 1928 թվականին իր առաջին անհատական ցուցահանդեսն է ունեցել Բուենոս Այրեսում։ Հետագայում սկսել է ապրել Փարիզում և սովորել է Օտոն Ֆրիեզի հետ։
1936 թվականին ամուսնացել է արգենտինացի քանդակագործ Ալֆրեդո Բիգատիի հետ։

### Գեղարվեստական թեմատիկա

Ֆոռներն իր աշխատանքում հետաքրքրություն է ցուցաբերել կատարվող իրադարձությունների հանդեպ, և Իսպանիայում քաղաքացիական պատերազմի սկզբից տեղի ունեցող իրադարձություններն արձագանք են գտել նրա գործերում։ 1940-ական թվականների ընթացքում նա օգտագործել է սյուրռեալիստական մոտեցումներ։ 1942 թվականին առաջին տեղն է զբաղեցրել Արգենտինայի ազգային սալոնի մրցույթում։ 1940-1950-ական թվականներին ստեղծել է մի քանի նույնատիպ շարքեր` ողբերգական թեմաներով` գլխավորապես էքսպրեսիոնիստական ոճով։ Ֆորները հաճախ պատկերել է կանացի ուժեղ կերպարներ, որոնք դուրս էին ընդհանուր գենդերային չափանիշներից։
1957 թվականի սկզբին Ֆոռների ուշադրությունը կենտրոնացել է միջմոլորակային ճամփորդությունների թեմայի վրա։ Իր «Տիեզերական շարքով», որը ցուցադրվել է Եվրոպայում և մեծ ճանաչում է ձեռք բերել, նա դարձել է առաջին արվեստագետներից մեկը, որ պատկերել է տիեզերական տեսարաններ։ Այս շրջանը բնորոշվում է գույների առավել մեծ կիրառմամբ։ Նմանատիպ աշխատանքները շարունակել է պատկերել մինչև 1970-ական թվականներ։ Ամերիկյան Օդի և տիեզերքի ազգային թանգարանում պահվում են ուշ շրջանի նրա աշխատանքներից մի քանիսը։
Նրա աշխատանքները լայնորեն ցուցադրվել են Արգենտինայում։ Արվեստագետը 1982 թվականին արժանացել է Կոնեքս մրցանակի (Արգենտինայի բարձրագույն մրցանակն արվեստում)։ Մահացել է Բուենոս Այրեսում, 1988 թվականին։ Այդ տարին Բուենոս Այրեսի ժամանակակից արվեստի թանգարանը հայտարարել է նրա հիշատակի տարի։

Ծանոթագրություններ
------------------

1. 1 2  FemBio տվյալների շտեմարան (գերմ.)
2. 1 2 3 4  *Perazzo N. Hernandez A.* Forner, Raquel // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T028995
3. 1 2
4. 1 2
5. ↑  Ժամանակակից արվեստի թանգարանի առցանց հավաքածու
6. ↑
7. 1 2 3 4 5 6 7 8 9 10  Kristin G. Congdon; Kara Kelley Hallmark (2002). *Artists from Latin American Cultures: A Biographical Dictionary*. Greenwood Press. էջեր 78–80. ISBN 978-0-313-31544-2. Վերցված է 2009 թ․ մայիսի 9-ին. `{{cite book}}`: Invalid `|name-list-style=yes` (օգնություն)
8. 1 2 3  David William Foster; Melissa Fitch Lockhart; Darrell B. Lockhart (199). *Culture and customs of Argentina*. Greenwood Publishing Group. էջեր 150–151. ISBN 978-0-313-30319-7. Վերցված է 2009 թ․ մայիսի 10-ին.
9. 1 2 3 4 5 6  Jane Turner, ed. (2000). *Encyclopedia of Latin American and Caribbean Art*. Macmillan Reference Limited. էջ 278. `{{cite book}}`: `|author=` has generic name (օգնություն)
10. ↑  Cecilia, Puerto (1996). *Latin American women artists, Kahlo and look who else: a selective, annotated bibliography*. Westport, Conn.: Greenwood Press. ISBN 0313289344. OCLC 34282732.
11. ↑  Fundación Konex: Raquel Forner (Իսպաներեն)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| BNC: a11307729 · BNE: XX1225657 · BNF: 14974047b · GND: 123329868 · ISNI: 0000000078238394 · LCCN: n50060608 · NLG: 226246 · PTBNP: 1536907 · SUDOC: 165889772 · VIAF: 79479681 · ULAN: 500116569 · WorldCat VIAF: 79479681 |

 |

 |